**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2023. október 16-án tartandó rendkívüli nyílt testületi ülésére**

**Az előterjesztés tárgya**: Döntés a Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottságról

**Ügyiratszám:** TPH/4832/2023.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna igazgatási és szociálpolitikai osztályvezető

**A rendkívüli testületi ülések anyagát a bizottságok nem tárgyalják.**

**Az ülésre meghívni javasolt szervek, személyek:**

|  |  |
| --- | --- |
| Makkai Jánosné | Kornisné Központ intézményvezetője |
| dr. Groncsák Andrea | Tiva-Szolg Kft. ügyvezetője |

Tiszavasvári, 2023. október 13.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé de. Csikós Magdolna

**ELŐTERJESZTÉS**

**- a Képviselő-testülethez –**

**Döntés a Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottságról**

**Tisztelt Képviselő-testület!**

A képviselő-testület 2023. szeptember 28-ai testületi ülésén tárgyalta a Kornisné Liptay Elza Szociális és Gyermekjóléti Központ ellen érkezett panaszkivizsgálás eredményét.

Ennek keretében döntött arról, hogy ideiglenes bizottság felállítását javasolja a Kornisné Központ ellátottainak biztosított étkeztetés ellenőrzésére.

A Tiszavasvári Város Önkormányzata képviselő-testülete szervezeti és működési szabályzatáról szóló önkormányzati rendelet 27. § (2) bekezdése lehetővé teszi ideiglenes bizottság létrehozását a képviselő-testület részére a következő szövegezéssel:

*„A képviselő-testület indokolt esetben meghatározott feladat ellátására legalább 3 tagból álló ideiglenes bizottságot és munkacsoportot hozhat létre. Az ideiglenes bizottság és munkacsoport megbízatása feladatának elvégzéséig, illetőleg az erről szóló jelentésnek a képviselő-testület által történő elfogadásáig tart.”*

Az ideiglenes bizottságot tehát a képviselő-testület hozza létre, legalább 3 fővel (elnök és 2 fő tag).

A bizottság ellenőrzéseiről jegyzőkönyvet kell készíteni, a munkája eredményéről pedig a képviselő-testületet tájékoztatnia kell.

A bizottság ellenőrzései időpontjairól maga dönt, azok eseti jellegűek, előzetes értesítés nélküliek, vagy előre bejelentettek is lehetnek

A jegyzőt azonban célszerű értesíteni az ellenőrzések megkezdése előtt, hogy a Polgármesteri Hivatal állományából 1 fő jegyzőkönyv vezető részt vehessen az ellenőrzéseken.

A bizottság tagjai közül jegyzőkönyv hitelesítő személyt kell választani.

Előkészítés keretében 2023. október 9. napján reggel kiküldésre került a képviselő-testület tagjainak a felkérés, hogy 2023. október 12. reggel 9 óráig e-mailben jelezze, aki részt kíván venni egy megalakuló ideiglenes bizottság munkájában.

2 fő jelentkezett, Bakné Répási Ágnes, és Balázsi Csilla képviselő Asszonyok.

A bizottság megalakításához minimum 3 fő szükséges, így az nem tud megalakulni.

**Javaslom, hogy a Képviselő-testület fogadja el, hogy az előző ülésen javasolt ideiglenes bizottság minimális taglétszám hiányában nem tud megalakulni.**

Kérem a Tisztelt Képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2023. október 13.

**Szőke Zoltán**

**polgármester**

**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (X.16.) Kt. számú**

**határozata**

**Döntés a Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottságról**

Tiszavasvári Város Önkormányzata Képviselő-testülete elfogadja, hogy **Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottság minimális taglétszám hiányában nem tud megalakulni.**

**Határidő**: azonnal **Felelős**: Szőke Zoltán polgármester