**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. október 16-án tartandó rendkívüli ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból a Kabay János u. 23. szám alatti épület felújítására vonatkozó közbeszerzési eljárás megindítása

Melléklet: Eljárást megindító felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/585- /2023.

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. október 13.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Infrastrukturális fejlesztések megvalósítása Tiszavasváriban” című támogatásból**

**a Kabay János u. 23. szám alatti épület felújítására vonatkozó**

**közbeszerzési eljárás megindítása**

Tisztelt Képviselő-testület!

Az „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirattal megítélt támogatásból megvalósult beruházás kapcsán kötbér bevétel keletkezett, melynek felhasználására a TO 14. pontja alapján van lehetőség.

„14. Amennyiben a Kedvezményezett a fejlesztési, beruházási céllal nyújtott támogatásból származó szabad pénzeszköz hasznosításával hozam vagy kamatbevételhez jut, e bevételt köteles a 4. pont szerinti cél érdekében felhasználni, az elszámolásokban ezt a bevételt kimutatni.”

„4. A Korm. határozat alapján nyújtott támogatást a Kedvezményezett kizárólag infrastrukturális fejlesztések megvalósítása érdekében, a Nyilatkozat 9. pontja szerinti egyszerűsített költségterv alapján használhatja fel."

A Nyilatkozat 9. pontjában:

„Dologi kiadások: 30.449.605 Ft

Beruházások, felújítások (ÁFA nélkül): 972.086.925 Ft

Beruházások, felújítások ÁFA: 262.463.470 Ft"

A kötbérből származó bevétel egy részének a felhasználásáról a Képviselő-testület már döntött, azt a Gyepmesteri telep kialakítására fordította. A fennmaradó kötbér bevételből a Kabay János u. 23. szám alatti épület energetikai felújítását javaslom megvalósítani, mely tartalmazza a külső homlokzati hőszigetelést, a nyílászárók cseréjét, bádogozási és festési munkálatait.

Jelen felújítás becsült értékét szükséges egybeszámítani a támogatásból korábban ezen az épületen elvégzett felújítással, amely már meghaladja a közbeszerzési értékhatárt, így az közbeszerzés köteles. A közbeszerzésekről szóló 2015. évi CXLIII. törvény (továbbiakban: Kbt.) 115. §-a szerinti eljárás lefolytatásához elkészült a közbeszerzési eljárást megindító felhívás, a közbeszerzési ajánlattételi dokumentáció és a vállalkozási szerződés-tervezet, melyek a határozat-tervezet 1. mellékletét képezik.

A határozat-tervezet 2. melléklete pedig a közbeszerzési eljárásba bevonni kívánt jogi személyeket, azaz az Ajánlattevőket tartalmazza.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. október 13.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (X.16.) Kt. számú**

**határozata**

**„Infrastrukturális fejlesztések megvalósítása Tiszavasváriban” című támogatásból**

**a Kabay János u. 23. szám alatti épület felújítására vonatkozó**

**közbeszerzési eljárás megindítása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Infrastrukturális fejlesztések megvalósítása Tiszavasváriban” című támogatásból a Kabay János u. 23. szám alatti épület felújításának kivitelezési munkáival kapcsolatos közbeszerzési eljárást megindító felhívás tartalmát, a közbeszerzési dokumentációt és a szerződés-tervezetet.**
2. **Felkéri a polgármestert, hogy gondoskodjon az ajánlattételi felhívás és dokumentáció megküldéséről a határozat 2. melléklete szerinti Ajánlattevők részére.**

**III. Felkéri a polgármestert, hogy az ajánlattételi határidő lejártát követően a Bíráló Bizottság javaslatát terjessze a Képviselő-testület elé.**

**Határidő:** azonnal, esedékességkor **Felelős:** Szőke Zoltán polgármester

2. melléklet

Ajánlattevők listája

1. **INTERELEKTONIK-PLUSZ Kft.**

székhely: 4400 Nyíregyháza, Szarvas u. 14. fsz. 1.

adószám: 12559116-215

1. **Észak-Gépész Kft.**

székhely: 3881 Abaújszántó, Varga u. 61.

adószám: 25441796-2-05

1. **Familia-Z Kft.**

székhely: 4432 Nyíregyháza, Izabella út 5.

adószám: 10638242-2-15

1. **Invent-Bau Kft.**

székhely: 1134 Budapest, Róbert Károly Krt. 47. 2/18.

adószám: 14534456-2-41

1. **G-MÍNUSZ Kft.**

székhely: 3881 Abaújszántó, Szeles u. 52.

adószám: 12413155-2-05